Geschter z'nacht simmer losgfahre...    Vo Caracas us haemmer de Bus gno richtig Ciudad Bolïvar. Da hocki jetzt gad ime Internetkafi.  D'Reis isch 9h stund gange und mir haend schoen  gschlafe im Bus.  Es isch en schoene Doppeldecker-Bus und mir sind obe gad z'vorderscht hocket, also haemmer gad uf d'strass abe gseh. laessig !!! hahahaha    Am Morge am 6i simmer daenn acho und haend ois gad e Herberge gsuecht. Mir haend daenn z'Mitts im Zentrum e chlini Posada gfunde. fuer 4Franke choemmer det ide haengematte schlafe, mer haend es schoens openair-badzimmer und e laessig chuchi wo im innehof staht wo mer ois oeppis choend choche.  huet haemmer eigentli noed veil vor.  Mer goend ois fuer oeppe en 5-liiber im Beautysalon go d'haar mache lah und d'Fingernegel und alles drum und drah. Manicure, Pedicure und was mer als schoeni Frau suscht no so brucht.  ich hoffe, dass mer die Nacht ide haengematte ueberlabed mit all dene Mosquitos und daenn ziehnd mer morn los richtig Santa Elena. Das isch im Suedoste vo Venezuela, fascht ade Grenze zu Brasilie.